《和孙吉父登第二首 其二》
宋代·袁燮

生平心事渺无涯，老去情悰岂复嘉。便合扁舟归故隐，却寻小圃种幽花。

痴儿侥倖居前列，朴学流传本故家。第一不宜贪显宦，更烦师友护兰芽。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。